Task Force 43 etablerte også baser på Rossøya og Rossbarrieren (Little America), og 31. oktober 1956 ble admiral Dufek og en besetning på seks de første amerikanerne som nådde Sørpolen, og de første som nådde polen luftveien. Den 28. november 1957 var Dufek tilstede sammen med en delegasjon fra den amerikanske kongressen under et kommandørbytte ved McMurdo-sundet. Etter admiral Byrds død ble Dufek utnevnt til hans etterfølger som leder for USAs programmer i Antarktis.